Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukainen neuvoston yhteisestä kannasta, joka koskee seuraavaa ehdotusta: Euroopan parlamentin ja neuvoston direktiivi verojen ja maksujen kantamisesta raskailta tavaraliikenteen ajoneuvoilta tiettyjen infrastruktuurien käytöstä annetun direktiivin 1999/62/EY muuttamisesta /* KOM/2005/0423 lopull. - COD 2003/0175 */





[pic] | EUROOPAN YHTEISÖJEN KOMISSIO | Bryssel 7.9.2005 KOM(2005) 423 lopullinen 2003/0175 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukainen neuvoston yhteisestä kannasta, joka koskee seuraavaa ehdotusta: Euroopan parlamentin ja neuvoston direktiivi verojen ja maksujen kantamisesta raskailta tavaraliikenteen ajoneuvoilta tiettyjen infrastruktuurien käytöstä annetun direktiivin 1999/62/EY muuttamisesta 2003/0175 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukainen neuvoston yhteisestä kannasta, joka koskee seuraavaa ehdotusta: Euroopan parlamentin ja neuvoston direktiivi verojen ja maksujen kantamisesta raskailta tavaraliikenteen ajoneuvoilta tiettyjen infrastruktuurien käytöstä annetun direktiivin 1999/62/EY muuttamisesta 1. TAUSTAA Ehdotus Euroopan parlamentille ja neuvostolle [asiakirja KOM(2003) 448 lopullinen – C5–0351/2003 - 2003/0175(COD)]: | 28. heinäkuuta 2003 | Euroopan talous- ja sosiaalikomitean lausunto: | 3. kesäkuuta 2004 | Euroopan parlamentin lausunto ensimmäisessä käsittelyssä: | 20. huhtikuuta 2004 | Yhteinen kanta: | 6. syyskuuta 2005 | 2. KOMISSION EHDOTUKSEN TAVOITE Eurooppalaista liikennepolitiikkaa vuoteen 2010 käsittelevän valkoisen kirjan[1] periaatteiden ja joulukuussa 2002 sekä maaliskuussa 2003 kokoontuneen Eurooppa-neuvoston esittämän kehotuksen mukaisesti komissio on antanut ehdotuksen verojen ja maksujen kantamisesta raskailta tavaraliikenteen ajoneuvoilta annetun direktiivin 1999/62/EY muuttamisesta. Ehdotus on sopusoinnussa liikenteen infrastruktuurin käyttömaksuja koskevan komission politiikan kanssa, jonka tavoitteena on kehittää kaikki liikennemuodot kattava yhdenmukainen yhteisön toimintamalli. Liikennemaksujen olisi perustuttava niihin kustannuksiin, joita liikenne nykyään aiheuttaa käyttäjille, veronmaksajille ja yhteiskunnalle yleensä. Direktiivissä 1999/62/EY vahvistetaan raskailta tavaraliikenteen ajoneuvoilta perittäviä käyttömaksuja koskeva nykyinen sääntelykehys. Jäsenvaltioiden siirtyessä maksujärjestelmistä (vinjeteistä) tietullijärjestelmiin direktiivi on kuitenkin saatettava ajan tasalle, tietullien perusteet on selvennettävä ja nykyinen hajanainen käyttömaksu- ja tietullijärjestelmä selkeytettävä ja yhdenmukaistettava. Lisäksi on tarpeen laajentaa käyttömaksujen sääntelykehystä lisävarojen saamiseksi liikenneinfrastruktuurien kehittämiseen. Komission ehdotuksessa direktiivin 1999/62/EY ajan tasalle saattamisesta pyritään näihin tavoitteisiin. Tietullien perusteiden parantamiseksi ja yhdenmukaistamiseksi ehdotuksessa - eritellään tietullijärjestelmien kustannusten perusteet siten, että huomioon otetaan infrastruktuuriverkon rakennus-, käyttö-, kunnossapito- ja kehittämiskustannukset sekä vakuutusjärjestelmän ulkopuolelle jäävät onnettomuuskustannukset; - lisätään mahdollisuuksia porrastaa tietulleja ja kehitetään kustannusten selkeä arviointimenetelmä; - laajennetaan direktiivin soveltamisala kattamaan entistä suurempi määrä hyötyajoneuvoja (yli 3,5 tonnin painoiset) ja teitä (Euroopan laajuinen liikenneverkko ja rinnakkaisväylät). Infrastruktuurien rahoitustarpeiden kattamiseksi ehdotuksessa - kytketään tietullit infrastruktuuriverkon kunnossapito- ja kehittämiskustannuksiin; - vaaditaan tulojen käyttämistä liikenteen infrastruktuurin kunnossapitoon ja kehittämiseen; - sallitaan korotetut maksut, joista saatavat tulot on käytettävä vaihtoehtoisiin infrastruktuuri-investointeihin samassa TEN-liikennekäytävässä. 3. YHTEISTÄ KANTAA KOSKEVAT HUOMAUTUKSET Neuvosto teki komission ehdotukseen eräitä muutoksia, jotka voidaan hyväksyä, sillä niillä varmistetaan tavoitteiden saavuttaminen: - Rakennuskustannusten määritelmää on muutettu ja täsmennetty tarkoituksena yksilöidä huomioon otettavat rahoituskustannukset ja varmistaa, että kustannuskausi ei ylitä kyseisen infrastruktuurin suunniteltua käyttöikää. - Tietullien tason sallittua porrastamista on muutettu tavoitteena lisätä avoimuutta ja ehkäistä syrjintää. - Tietullimaksujen korotusta koskevia ehtoja on tiukennettu avoimuuden lisäämiseksi ja siten, että korotus voi nyt olla enintään 15 prosenttia 25 prosentin sijasta. Korotuksen enimmäismäärää 25 % sovelletaan ainoastaan teillä, jotka sijaitsevat samassa liikennekäytävässä kuin Euroopan edun kannalta ensisijaisten hankkeiden rajat ylittävät tieosuudet vuoristoalueilla. - Komission on valvottava uusia tietullijärjestelmiä liitteessä III esitettyjen perusperiaatteiden mukaisesti. Muita kuin käyttöoikeusmaksuja edellyttäviä tietullijärjestelyjä valvotaan välittömästi siten, että tullimaksut arvioidaan perusperiaatteiden mukaisesti jäsenvaltioilta todentamista varten saatavien yksikköarvojen ja parametrien perusteella. Vaihtoehtoisesti valvotaan välillisesti käyttöoikeusmaksuja edellyttäviä tietullijärjestelyjä. Jäsenvaltioiden on toimitettava kaikki tarvittavat tiedot, joista käy ilmi, että tullin taso ei ylitä perusperiaatteiden mukaisesti arvioitua tasoa. Neuvosto teki myös muutoksia komission alkuperäiseen ehdotukseen, mitä tulee ulkoisten kustannusten asteittaiseeen sisällyttämiseen hintoihin ja tietullien soveltamiseen. Tähän liittyen komissio antoi lausuman, jonka mukaan se - tarkastelee perusteellisemmin ulkoisten kustannusten asteittaista sisällyttämistä hintoihin esittäessään liikennepolitiikkaa käsittelevän valkoisen kirjan väliarvioinnin vuoden 2005 lopussa, erityisesti ottaen huomioon parlamentin toisen käsittelyntulokset; - muistuttaa, että jäsenvaltioiden on toimittava syrjimättä ja perustamissopimuksen mukaisesti, mikäli ne käyttävät yhteisessä kannassa vahvistettua oikeuttaan tehdä poikkeuksia tiettyjen verkoston osien suhteen; tässä yhteydessä komissio ottaa huomioon erityiset kriteerit, esimerkiksi tarpeen parantaa syrjäisten ja eristyneiden alueiden liikenneyhteyksiä tai ehkäistä ruuhkautumista ja saastumista. Edellä mainituin huomautuksin komissio pitää neuvoston yhteistä kantaa suurin ponnistuksin saavutettuna kompromissina. Parlamentin 20. huhtikuuta 2004 ehdottamista 42 tarkistuksesta komissio on hyväksynyt yhdeksän, ja ne on sisällytetty yhteiseen kantaan. Komissio on hyväksynyt lisäksi 23 tarkistusta, mutta neuvosto on hylännyt ne. Yhteiseen kantaan on puolestaan sisällytetty kuusi tarkistusta, joita komissio ei ole hyväksynyt; ja sekä komissio että neuvosto ovat hylänneet neljä tarkistusta. 4. KOMISSION YKSITYISKOHTAISET HUOMAUTUKSET EUROOPAN PARLAMENTIN ENSIMMÄISESSÄ KÄSITTELYSSÄ TEKEMISTÄ TARKISTUKSISTA 4.1. Komission hyväksymät tarkistukset, jotka on sisällytetty yhteiseen kantaan kokonaan tai osittain Tarkistus 21 : Rakennuskustannusten määritelmään sisältyy periaate, jonka mukaan ainoastaan kustannusten kuolettamaton osuus otetaan huomioon. Tarkistus 22 : Painotetun keskimääräisen tietullin määritelmä on otettu mukaan, vaikka se teknisen täsmennyksen vuoksi poikkeaa parlamentin esittämästä sanamuodosta. Tarkistus 24 : Käyttöoikeuden määritelmä on otettu mukaan, vaikkakin se poikkeaa parlamentin esittämästä oikeudellisen selkeyden vuoksi (tämä perustuu direktiivin 2004/18/EY määritelmään). Tarkistukset 10 ja 34 : Parlamentin ehdotuksen mukaisesti neuvosto on poistanut viittaukset onnettomuuksista aiheutuviin kustannuksiin. Tarkistukset 18 ja 38 : Neuvosto on myös hylännyt suunnitelman, jonka mukaan jäsenvaltioiden olisi nimettävä riippumaton tieinfrastruktuurin valvontaviranomainen. Tarkistus 39 : Tarkistuksessa hyväksytään ehdotus vakuutusverojen lisäämisestä direktiivin soveltamisalan ulkopuolelle jäävien verojen ja maksujen luetteloon. Tarkistus 43 : Tarkistuksessa muutetaan liitteessä II olevaa luetteloa uusimpien EURO-päästöluokkien huomioon ottamiseksi. Vanhempia ajoneuvoja koskevia korkeampia arvoja ei kuitenkaan säilytetä. 4.2. Komission hyväksymät tarkistukset, joita ei ole sisällytetty yhteiseen kantaan Tarkistukset 1, 3, 4, 5, 6, 7 ja 8 : Neuvosto ei ole muuttanut johdanto-osan kappaleiden järjestystä, joissa esitetään direktiivin yleiset perustelut ja esimerkiksi ehdotuksen taustalla olevat politiikan tavoitteet sekä niihin liittyvät neuvoston päätelmät. Tarkistukset 2 ja 25 : Neuvosto on poistanut kaikki viittaukset ulkoisiin kustannuksiin, myös kyseisen johdanto-osan kappaleen ja määritelmän. Komissio hyväksyy tämän kompromissiin pääsemiseksi mutta viittaa tässä yhteydessä liitteessä olevaan lausumaan. Tarkistus 12 : Tulojen muuttumattomuus tietullien vaihtelusta huolimatta sisältyy tekstiin, vaikkakaan sitä ei mainita johdanto-osan kappaleissa. Tarkistus 13 : Neuvosto ei ole hyväksynyt komission ehdotusta sallia kompensointi alentamalla muita liikenteen veroja EU:n vähimmäistasojen alapuolelle. Tarkistus 20 : Päätieverkon määritelmä on tarpeeton neuvoston poistettua 1 artiklan 3 kohdasta viittauksen päätieverkkoon. Tarkistukset 14 ja 26 : Mahdollisuutta jättää humanitaaristen avustusjärjestöjen ajoneuvot poikkeuksellisesti tietullien ulkopuolelle ei hyväksytä, koska tullivapaus voidaan kyseisen artiklan perusteella myöntää ainoastaan yksilöitäville ja todennettaville ajoneuvoille. Vastaavasti kutakin tietullien ulkopuolelle jäävää käyttäjäluokkaa koskeva johdanto-osan kappale on tarpeeton (tarkistus 14). Tarkistukset 11 ja 27 : Neuvoston ja Euroopan parlamentin direktiivissä ei ole asiallista kehottaa jäsenvaltioita kuulemaan alue- ja paikallisviranomaisia: kyseessä on toissijaisuusperiaatteen piiriin kuuluva asia, ja menettely riippuu kulloinkin jäsenvaltioiden hallinnollisesta rakenteesta. Tarkistus 28 : Tietullimaksujen määritys rajoittuu infrastruktuurikustannuksiin, neuvosto ei ota huomioon ulkoisia kustannuksia. Tarkistus 29 : Parlamentin ehdottama tietullien eriyttäminen katsotaan riittämättömäksi. Yhteisessä kannassa esitetty porrastaminen merkitsee varmuutta ja selkeyttä sekä antaa joustavamman mahdollisuuden määrätä eri suuruisia tietulleja ympäristönäkökohtien ja ruuhkautumisen perusteella. Myöskään PM10- ja NOx-pitoisuuksia koskevia kriteereitä ei ole otettu mukaan, koska ne on otettu huomioon EURO-päästöluokituksessa ja niiden todentaminen erikseen on vaikeaa. Kyseiset ympäristökriteerit voisivat sisältyä EURO-päästöluokkia koskevien kriteerien luetteloon, mikäli ne olisivat käyttökelpoisia. Tarkistukset 16 ja 30 : Kaupunkialueiden korotettujen tietullien salliminen vastaisi korotusten tarkoitusta, mutta neuvosto on hylännyt kyseisen tarkistuksen. Tarkistus 32 : Neuvosto on hylännyt jäsenvaltioille ehdotetun velvoitteen määrätä korkein tievero ajoneuvoille, joiden EURO-päästöluokkaa koskevia tarvittavia asiakirjoja ei voida esittää. Tarkistus 36 : Neuvosto on poistanut artiklat, jotka koskevat tietulli- tai käyttäjämaksujen korvausjärjestelmää (esim. ajoneuvoveron alentaminen). Tarkistus 42 : Neuvosto on hylännyt ehdotuksen, jonka mukaan komission olisi raportoitava direktiivin vaikutuksista tieliikenneonnettomuuksiin ja ympäristöön. 4.3. Komission hylkäämät tarkistukset, jotka on kuitenkin sisällytetty yhteiseen kantaan Tarkistukset 9, 19, 33, 52 : Käyttöoikeusjärjestelmiä ei voida jättää direktiivin soveltamisalan ulkopuolelle, koska direktiivi menettäisi tällöin tehonsa. Neuvosto on kuitenkin luonut käyttöoikeusjärjestelmiä koskevan erillisen valvontamekanismin, joten käyttöoikeuden erityisluonne otetaan huomioon ja komissio säilyttää toimeenpanovaltansa. Tarkistukset 46 ja 48 : Parlamentin esityksen mukaisesti tulojen kohdentaminen on vapaaehtoista. 4.4. Komission hylkäämät tarkistukset, joita ei ole myöskään sisällytetty yhteiseen kantaan Tarkistukset 17, 41 and 50 : Komissiota ei tulisi direktiivillä velvoittaa kyseisissä tarkistuksissa esitettyyn työohjelmaan (huolimatta siitä, että valkoisessa kirjassa suunnitellaan ulkoisten kustannusten sisällyttämistä hintoihin tulevaisuudessa). Neuvosto ei myöskään pidä tarpeellisena viittauksia menetelmien kehittämiseen ulkoisten kustannusten arviointia varten. Tarkistus 37 : Kansallisiin tietullijärjestelmiin liittyvät korvaussuunnitelmat kuuluvat jäsenvaltioiden toimivaltaan, eikä niihin ole tarvetta puuttua direktiivin yhteydessä. (Parlamentti on hylännyt täysistunnossaan 13 tarkistusta, joita ei luetella tässä (15, 19, 35, 40, 44, 45, 47, 49, 51, 53–56). Tarkistuksilla 23 ja 31 ei ole merkitystä englanninkielisen toisinnon kannalta). 5. PÄÄTELMÄT Komissio suhtautuu myönteisesti neuvoston hyväksymään yhteiseen kantaan. Kuten neuvoston kokouksessa 25. huhtikuuta 2005 esitetyssä komission lausumassa todetaan, komissio - tarkastelee perusteellisemmin ulkoisten kustannusten asteittaista sisällyttämistä hintoihin esittäessään liikennepolitiikkaa käsittelevän valkoisen kirjan väliarvioinnin vuoden 2005 lopussa, erityisesti ottaen huomioon parlamentin toisen käsittelyn tulokset; - muistuttaa, että jäsenvaltioiden on toimittava syrjimättä ja perustamissopimuksen mukaisesti, mikäli ne käyttävät yhteisessä kannassa vahvistettua oikeuttaan tehdä poikkeuksia tiettyjen verkoston osien suhteen; tässä yhteydessä komissio ottaa huomioon erityiset kriteerit, esimerkiksi tarpeen parantaa syrjäisten ja eristyneiden alueiden liikenneyhteyksiä tai ehkäistä ruuhkautumista ja saastumista. Liite: Komission lausuma neuvoston kokouksessa 21. huhtikuuta 2005 ULKOISTEN KUSTANNUSTEN SISÄLLYTTÄMINEN HINTOIHIN JA MAANTIETEELLINEN KATTAVUUS Komission lausuma Liikennepolitiikkaa käsittelevän valkoisen kirjan väliarvioinnin yhteydessä vuoden 2005 lopussa, eurovinjettidirektiivin oltua Euroopan parlamentin toisessa käsittelyssä, komissio tarkastelee perusteellisemmin ulkoisten kustannusten asteittaista sisällyttämistä hintoihin. Komissio muistuttaa, että jäsenvaltioiden on toimittava syrjimättä ja perustamissopimuksen mukaisesti, mikäli ne käyttävät yhteisessä kannassa vahvistettua oikeuttaan tehdä poikkeuksia tiettyjen verkoston osien suhteen. Tässä yhteydessä komissio ottaa huomioon erityiset kriteerit, esimerkiksi tarpeen parantaa syrjäisten ja eristyneiden alueiden liikenneyhteyksiä tai ehkäistä ruuhkautumista ja saastumista. [1] KOM (2001) 370, 12.9.2001.